સપ્તાહના પ્રારંભે આપ કોઈ ધાર્મિક કે માંગલિક પ્રસંગમાં હાજરી આપો અથવા ઘરમાં જ આવા કોઈ કાર્યક્રમનું આયોજન થાય તેવી સંભાવના છે. દૂરના અંતરનું કમ્યુનિકેશન વધશે. મલ્ટીનેશનલ કંપનીમાં કામ કરતા જાતકોને સારી તક મળે તેમજ મહત્વનું પરિવર્તન થાય તેવી શક્યતા છે. વિદેશ સંબંધિત કાર્યોમાં હવે ગતિ આવશે. જાહેરજીવનમાં નામના અને પ્રતિષ્‍ઠા મળે. વિદ્યાર્થીઓ માટે પણ એકંદરે સાનુકૂળતાપૂર્ણ સમય રહેશે. સપ્તાહના મધ્યમાં નોકરી- વ્‍યવસાયના સ્‍થળે પણ પરિસ્થિતિ સાનુકૂળ થતી જશે. કાર્યમાં સફળતા મળશે. આવકના નવા સ્ત્રોતો ઊભા થવાની શક્યતા છે. સામાજિક વર્તુળમાં આપ નામના અને પ્રતિષ્‍ઠા હાંસલ કરી શકશો. સપ્તાહના અંતિમ ચરણમાં પ્રવાસ પર્યટન અને લગ્‍ન, જાહેરજીવનમાં સક્રીય અથવા જાહેર મેળાવડામાં હાજરી આપવાના સંજોગો સર્જાશે. અંતિમ બે દિવસમાં આરોગ્‍ય સંભાળવું. મગજ શાંત રાખવું પડશે. આપનું વલણ આધ્‍યાત્મિક બનતાં આપ ધાર્મિકતા તરફ વળશો. મૌન ધારણ કરવાથી આપ ઘણી બધી સમસ્‍યાઓમાંથી ઉગરી જશો. ખૂબ દોડધામ અને વ્યસ્તતામાં રહેશો અને છેવટે મનોમંથન કરતા આપને કોઈ ખાસ પરિણામ ન મળતા મનોમન વસવસો થાય માટે કંઈ નવું ન કરવામાં મજા છે.